Eiland - Forum Topic
Total Views: 81 852 438
Forums / 4. Resorts / Limpopo / ATKV Eiland Spa Holiday Resort / Eiland
topics: 4 213
replies: 28 501
views: 17 264 107
28 Mar 2019 @ 07:04:28 am
Ek sien dat die Eiland het 'n Special van R200 per nag wat geld net vir Blok B.
Is dit vêr van die algemene geriewe af dat hulle die spesiale aanbod het op die staanplekke. Willem julle kamp gereeld daar. Gee bietjie info asb. Ek dink daaraan om Einde April begin Mei daar 'n draai te gaan maak.
Water staanplek in Blok B sal julle aanbeveel.
28 Mar 2019 @ 07:05:51 am
Ek gaan seker maar vinnig moet bespreek om plek te kry met so aanbod. Strek van 2-30 April.
28 Mar 2019 @ 07:26:22 am
Ek was self nog nie daar nie, maar lyk of dit redelik naby aan fasiliteite is
28 Mar 2019 @ 07:29:09 am
Click op hierdie L I N K vir duideliker oord uitleg kaart
28 Mar 2019 @ 08:48:58 am
Daar is net n teerpad tussen a en b so dit maak nie saak weet net nie van grote van staanplekke vir groot karavane nie
28 Mar 2019 @ 08:50:24 am
Niks fout met blok B nie. Dis net anderkant die water-kanaal van Blok A af. Jy kan in blok B bly en nader aan alles wees (die ablusieblok ook) as by van die verder staanplekke in blok A.
Blok B het netnie sy eie ablusieblok nie, want hy is klein. So jy moet na Blok A of Blok D toe gaan. Maar die twee is skaars 100m uitmekaar uit. Met Blok B in die middel.
Op die kaart is die onderkant van blok B die "kanaal" so dis blok A se kant, en links is naaste aan die swembad.
Die bruggie regoor 145 is omtrent in lyn met die ablusieblokke.
28 Mar 2019 @ 08:51:33 am
Ja, en daar is 'n klomp bome. So jy moet maar vir die besprekingsmense sê watse karavaan jy het dat hulle vir jou raad kan gee. Maar ek dink nie jy gaan te veel sukkel met 'n Swing nie.
28 Mar 2019 @ 08:52:37 am
Ek het bespreek langnaweek 4 dae ATKV lid R678 per dag plus admin fooi R75.00 R2787.00 vrou werk by skool so dit is nou skool vakansies.
28 Mar 2019 @ 11:58:31 am
Ek gaan vanaand met Ma praat dat ons so bietjie by die Eiland kan uitkom.
28 Mar 2019 @ 12:00:58 pm
Baie dankie vir almal se insette. Sal maar kyk of ek 'n bespreking kry.
28 Mar 2019 @ 12:12:42 pm
Daars hy, het hulle gekontak. Gevra oor die promosie Dis geldig tot einde April. Gesê ek het 'n klein karavaantjie.
Kom ons kyk wat stuur hulle vir my.
28 Mar 2019 @ 12:17:40 pm
Hoekom sê jy vir hulle "klein karavaan"?
28 Mar 2019 @ 12:29:58 pm
Hy het weer n plan met tent.....
28 Mar 2019 @ 13:13:08 pm
Stuur vir my jou epos adres dan stuur ek vir jou 'n lys wat op elke staanplek is. Bome, skadu en ook watse karavaan hy kan dra.
28 Mar 2019 @ 13:16:47 pm
Die staanplekke wat naaste aan blok A is en dus ook na blok A kyk kry namiddag son reg in die tent/karavaan is. Hulle is baie warm in die middag. Ek sal eerder aan die kante van blok B staan sodat en Noord of Suid kyk of aan die agterkant (dan kyk jy na blok B of die onvoltooide blok G) sodat jy oggendson kry. Dit is nie so warm nie.
28 Mar 2019 @ 18:59:33 pm
Hallo Leon, as jy 'n keuse het, probeer nommers 128 of 129. Hulle is nie by die A ablusie nie, maar het goeie koelte. Ons het vandag omtrent warm gekry. Ek dink dit was in die hoë 30-tigs. Ek sal uitkyk as die Maya inkom !!!!!.
29 Mar 2019 @ 06:37:31 am
Baie dankie vir almal se info.
Ek het 'n bespreking gekry en sal seker eers 'n staanplek no kry as ek die deposito betaal het. Sal hoor wat is die moontlikheid vir Staanplekke 128 of 129. Hoop die Maia pas daar in.
Willem01 gaan jy nog daar wees teen die einde April?? My bespreking strek van Sa 27 Apr - Di 07 Mei.
29 Mar 2019 @ 06:42:50 am
Môre Leon, ek het gaan kyk na B blok. Ek persoonlik sal weg bly van die nommers teen die pad, wat na blokke D en verder gaan. Hulle is baie skuins, maar die teen die A blok lyk goed. Jy kan ook kyk na 127, baie koelte en boomryk. Die nommers wat skuins is, is vanaf 123 teen daardie pad.
29 Mar 2019 @ 06:50:34 am
Is die stands darem groot en sal 'n Exclusive bv maklik in pas op stands 127 tot 129?? Want ek is maar skugter vir bome wat die wa kan krap.
Ek het genoem dat die Maia selfde soos 'n Exclusive is.
29 Mar 2019 @ 06:52:47 am
Ja Leon, ek is hier tot ---- 14 Oktober DV. Sal kom groet as jy hier kom.
29 Mar 2019 @ 06:56:36 am
Dit is sommer great Willem. Kans om nog 'n mede forum lid te ontmoet. Kan ek vra watse staanplek jy op staan.
Dan net so terloops wie kan nog 'n draai by die Eiland gaan maak tydens die vakansie dae aan die einde van April begin Mei?
29 Mar 2019 @ 08:00:25 am
More. Seker nou n dom vraag maar hoe stuur jy n private message op hierdie forum?
29 Mar 2019 @ 10:15:31 am
Thanx manne, ons gaan vir die eerste keer nou soontoe en ek waardeer hierdie klomp rate.
29 Mar 2019 @ 11:08:30 am
Ek sien nou my bespreking dui Blok A aan, is julle ouens OK daarmee?
29 Mar 2019 @ 18:38:52 pm
Leon, jammer dat ek noueers antwoord. Ons werk vakansie-tye vir die Oord en vandag het almal die fasiliteite vir oulaas gebruik. Ek sal môre DV gaan kyk na die staanplekke n jou laat weet. 'n Vriend van my staan gewoonlik daar met sy Penta, maar ek sal kyk vir die Exclusive grootte. Ek saan op A64 teen die bosse met al die apies. Ek gesels dan môre weer met jou.
29 Mar 2019 @ 20:59:29 pm
Dit is nie op de forum moonlik nie
29 Mar 2019 @ 21:06:33 pm
Dankie vir hulp sover ons het Staanplek 129 gekry. Sal maandag dep betaal.
29 Mar 2019 @ 21:08:24 pm
Danie vir wanneer is jou bespeking?
30 Mar 2019 @ 08:43:36 am
Hi Leon, ek het gaan kyk na 129. Rofweg afgetreë omtrent 10 mt breed en 15 lank, dws van die inkom kant tot by die watersloot omtrent 15 mt. In die middel is daar 'n paar kleinerige takkies omtrent 3 mt hoog wat jy maar kan afknip met 'n snoeiskêr. Die plek lyk redelik gelyk
31 Mar 2019 @ 16:33:25 pm
Willie - is jy nie meer Karel nie?
31 Mar 2019 @ 19:29:17 pm
Baie dankie. Ek glo ons sal in pas
31 Mar 2019 @ 20:36:28 pm
Chrisman, Karel het weer moeilikheid opgetel. Die forum het hom afgegooi omdat hy nie 'n selfoon het nie. Kyk Willem het moeilikheid gekry omdat hy 'n "vriend" op die forum gekritiseer het, maar dit was omtrent 5 jaar gelede. Intussen het ons weer vriende geword so nou is ek terug. Wanneer kom jy Eiland toe ?. Jammer Leon dat ons die draad ampers gekaap het.
31 Mar 2019 @ 20:45:25 pm
Ons klok 16 Junie in. Kuier eers vir 'n maand en 'n half op oom Paul se plaas. Vertrek 17 Apr hier van die huis af en ry so kuier-kuier voordat ons op 30 Apr die plaas inry. Ek beplan wel om 29 Apr by Eiland te oornag. Sal kom dagsê.
01 Apr 2019 @ 20:08:27 pm
Ons moes ons datum verander.
Sou 1 April by blok B144 staan tot 1 Oktober.
So B144 behoort beskikbaar te wees ir April as dit nie reeds geneem is nie.
Weens omstandighede sal ons nou eers van Mei 2019 ons plek kan opneem.
Dis B blok. Naby al die fasiliteite. Ablusie 70 treë (gewones). Jy sien die swembadarea en glybaan van daar af. Effe besige straat.
Die kampplek kan dalk te smal wees vir die Maia. Ek kom net in met my Penta, dan nog so 7,2m tent en stoep.
Dit los so 1,5m grondjie tot teen die pad.
Redelike oggend skaduwee.
02 Apr 2019 @ 07:49:38 am
Goed ons gelde is betaal en soos ek verstaan is ons op staanplek 129.
So sien julle daar die einde van die maand.
05 Apr 2019 @ 16:13:27 pm
Dit lyk of die B-blok aanbod goeie aftrek gekry het te oordeel aan die aantal karavane wat vandag daar ingetrek het
23 Apr 2019 @ 11:13:47 am
Daars hy nou............... ons is in die pylvlak af. Sien uit na die kuiertjie by die Eiland.
Ons gaan Pietersburg Moria om ry. Glo die paasnaweek se verkeer en verrigtinge sal verby wees.
24 Apr 2019 @ 03:32:43 am
As jy Moria omry moet jy of Magoebaskloof met redelik steil en skerp draaie of by Haenerdsberg wegdraai op st Georges valley pad wat tans nie vir sleep aanbeveel word nie as gevolg van die padoppervlakte.
Beter helling as Magoebaskloof.
Daar is 'n alternatiewe roete wat baie van die ou Eiland kampers gebruik. Dis oor Duiwelskloof/Modjadjis kloof. Dit is so 34 km verder maar maklike sleep met geleidelike hellings.
Gaan kyk gerus op die kaart.
As ek van Gauteng af sleep dan gebruik ek die Mooketsi Duiwelskloof roete, veral met die Penta gelaai vir lang kamp.
25 Apr 2019 @ 07:17:23 am
Baie dankie vir die raad. My oorspronklike plan is om by Haenertsberg af te gedraai het.
Ek ry inelkgeval stadig en rustig. Is die pad baie sleg deesdae?
25 Apr 2019 @ 21:07:56 pm
Veilig sleep Leon en geniet julle vakansie! ......sommer jaloers ;-}
26 Apr 2019 @ 02:24:29 am
Ek hoop ek reageer nou nie te laat nie.
Het die St Georges valley pad verlede jaar gery sonder die wa.
Die padoppervlakte is baie hobbelrig. Siende jy stadig sleep is dit seker nie groot probleem nie.
Op plekke was daar gate waar die pad opbreek aangesien vragmotors die roete gebruik.
Veilig sleep en geniet die Eiland.
26 Apr 2019 @ 06:35:06 am
Ry veilig Leon en geniet dit.
26 Apr 2019 @ 06:35:26 am
Dis regso dankie vir die terugvoer. Dis hoe ek daai pad ken en die ongelykheid sal nie pla nie.
Sal versigtig wees vir die trokke.
26 Apr 2019 @ 07:17:19 am
Leon, julle moet die vakansie geniet. Ek is ook jaloers, maar het my beurt gehad en nou is dit julle beurt.
Sleep veilig en geniet dit terdee.
26 Apr 2019 @ 08:47:17 am
Sal so maak Dennis. Dankie
Ek het gou die Eiland so van uit die lug gaan bekyk.
Rof weg gemeet 35 km anderkant Tzaneen net na Letsitele draai ek links Eiland toe. Dan so 37km tot by die oord.
Ek sien daar is 'n Plaas dam in die oord. Weet iemand of die dam Bass in het en mag mens daar 'n kuns aasie gaan nat maak indien wel?
28 Apr 2019 @ 10:15:55 am
Het gister so teen 11h30 hier aangekom. Lekker warm na ons met baadjies uit Centurion weg is. Baie staanplekke.
Wa pas maklik in op die staanplek. Sal net later vandag die silver seil opsit.
28 Apr 2019 @ 13:07:24 pm
Geniet dit Leon! Hoeveel km is Eiland vanaf Pta?
4 days ago @ 11:57:39 am
Die trippie was voorwaar baie lekker. Ons het dit baie geniet veral gedurende die week wat die oord redelik stil was. Daar is baie lang kampeerders wat nader aan die einde van ons verblyf opgedaag het. Lyk my Mei maand is die tyd wat hulle na die oord toe stroom.
Afstand van my huis tot by die oord was 430km. Ons het vroeg Saterdag oggend om 05h00 vertrek en was net na 11h00 by die Eiland gewees. Dit het 'n stop vir koffie en later 'n ontbyt ingesluit. Pad soontoe is heel chapperig.
Het sommer met die trippie vir my pragtige Brood bome gekoop 1 x groot Transvenosus (Modjiadji), Medium grote Velosus en 'n medium Senticosus.
Ons kon ongelukkig nie 'n draai maak by die Modjiadji Woud nie want daar was erge oproere in daai omgewing.
4 days ago @ 12:38:37 pm
Ek het 'n resort rating gaan doen.
Verdere terugvoer is daar is maar 'n paar dinge wat ons gepla het by die Eiland. Dit sal nie jou kamp ervaring verongeluk nie maar dis iets wat jy nie sommer by van die ander ATKV oorde sien nie.
Die staanplekke is oorheersend op sand en gruis. Dis nie die probleem nie maar geen onderhoud word op die staanplekke gedoen nie. Ons staan plek was vol klippe, sigarret stompies, brood sakkie knippies klein papiertjies en afgeknipte cableties. Net 'n blaar hark oor die staan plek sou dit beter laat lyk. Laasgenoemde moet jy lyk my saam bring want al die lang kampeerders het so hark. Met die loop op die grondnet het ons net op die klippies begin stukkend gaan /deur trap. Ek het later 'n hark by iemand geleen en om ons kamp plek netjies skoon te hark. Dit het toe tonne beter gelyk.
Vorige kampeerders het sommer hulle braai se as op die staanplek op die grond uitgegooi en ook teen 'n boom uitgegooi. Op 2 ander staanplekke om ons was dit ook so. Dit is nooit deur die oord werkers opgetel nie en lyk slordig. Oord bestuur ry daagliks verby dit met die elektriese golf karretjies en worry nie daaroor nie.
Op plekke het grond en braaiers se as met reens in die pad in gespoel swembad kant pad van Blok A. Niks word skoon gemaak nie dit bly netso.
Bruggie tussen Blok A en swem area se raam is heel maar heeltemal geroes met skerp hoeke van die SQ-tubing. Kinders ry daar oor met fietse, skaatsplanke en skopskoeters en kan baie lelik seerkry as hulle teen dit sou val. Die geroesde raam lyk vreeslik sleg. Kort net afskuur en verf.
Onkruid op die paving na en tussen die swembaddens. Wys dat gewone onderhoud gaan vir 'n "loop".
Meer as helfte van die tyd wat ons daar was het van die materiaal oor die groot sambrele skeef gehang en dit is so verbleik deur die son dat dit 'n swak indruk skep.
Die swembad area word deur alle besoekers gebruik (Rondawels en Kamperders). Dis die hoof aantrekkings krag van die oord. Maar die swembad kant van die boiler room se vensters was vir 'n jaar lank seker nog nie skoongemaak nie. Spinnekop rakke hang daaraan en water uit 'n waterpyp spuit nou al solank uit 'n lekkende pyp dat die verf van die dak en gebou al verkleur het.
Gras om die swembad is te lank en as jy daar loop sien jy die sigaret stompies en klein papiertjies tussen die gras lê. Gras se rante teen die paving is nie eers netjies nie.
Beide die koue en warm swembad insluitende die Hydro het sand en blare op die bodem. Vir 'n ATKV oord dink ek dis on aanvaarbaar as ek dit vergelyk met Buffelspoort en Natalia.
Soos ek sê dis nie goed wat jou vakansie ervaring gaan verongeluk nie. Dis klein onderhoud dinge wat as daar aandag aangegee sal word die oord van "OKAY" na whao toe sal vat.